## Odluka o ocjenjivanju ustavnosti odredbe člana 95. stava 2. zakona o izboru organa upravljanja i drugih organa u organizacijama udruženog rada

### NN 11/1991 (12.3.1991.), Odluka o ocjenjivanju ustavnosti odredbe člana 95. stava 2. zakona o izboru organa upravljanja i drugih organa u organizacijama udruženog rada

# USTAVNI SUD JUGOSLAVIJE

1. Ustavni sud Jugoslavije, povodom inicijative Darling Freliks - Radeljak,
iz Pule. rešenjem U-broj 243-87. od 25. studenoga I987. godine, pokrenuo
je postupak za ocjenjivanje ustavnosti odredbe člana 95. stava 2.
Zakona o izboru organa upravljanja i drugih organa u organizacijama udruženog
rada ("Narodne novine" - službeni list SR Hrvatske. broj 18/79).

Ustavni sud Jugoslavije smatra da je potrebno ocijeniti ustavnost osporene
odredbe zakona zbog toga što se tim odredbama propisuje da je natječajna
komisija za imenovanje inokosnoga poslovodnog organa u svim osnovnim organizacijama
udruženog rada sastavljena od predstavnika organizacije udruženog rada
i predstavnika sindikata i ako je odrebom člana 104. stava 2. Ustava
SFRJ (koja je prestala vrijediti) takav stav natječajne komisije
bio utvrđen samo u osnovnim organizacijama udruženog rada određenim
zakonom.

2. Osporenom odredbom člana 95. stava 2. Zakona o izboru organa
upravljanja i drugih organa u organizacijama udruženog rada, propisano
je da se natječajna komisija za imenovanje inokosnog poslovodnog
organa organizacije udruženog rada sastoji od predstavnika organizacije
udruženog rada i predstavnika sindikata.

3. Odredbom točke 5. stava 1 amandmana XXIV na Ustav SFR,7 (zamijenjen
stav 2. člana 104. Ustava SFRJ), utvrdeno je da se poslovodni organ
u organizaciji udruženog rada imenuje na temelju javnog natječaja.
Ustavni sud Jugoslavije, polazeći od navedene odredbe Ustava SFRJ,
smatra da se Ustavom SFRJ ne utvrduje sastav natječajne komisije
za imenovanje direktora, odnosno predsjednika i članova poslovodnog
odbora u organizacijama udruženog rada. Imajući u vidu da se poslovodni
organ u organizaciji udruženog rada imenuje na temelju javnog natječaja,
proizlazi da organizacija udruženog rada samostalno, samoupravnim općim
aktom, uređuje način i postupak imenovanja poslovodnog organa.
Zato se, po shvaćanju Ustavnog suda Jugoslavije, zakonom nije mogao
odrediti sastav natječajne komisije. Budući da je osporenom
odredbom određeno da sastav natječajne komisije za imenovanje
poslovodnog organa u organizaciji udruženog rada čine i predstavnici
sindikata, Ustavni sud Jugoslavije ocijenio je da ta odredba zakona nije
u skladu s Ustavom SFRJ. 4. Ustavni sud Jugoslavije, na temelju člana
375. stava 1. točke 1. Ustava SFRJ, i čl. 35. i 36. Poslovnika
Ustavnog suda Jugoslavije, na sjednici održanoj 11. srpnja 1990. godine,
donio je

## ODLUKU

1. Utvrduje se da odredba člana 95. stava 2. Zakona o izboru
organa upravljanja i drugih organa u organizacijama udruženog rada ("Narodne
novine" - službeni list SR Hrvatske", broj 18/79) nije u skladu
s Ustavom SFRJ.

2. Ova će se odluka objaviti u "Službenom listu SFRJ"
i u "Narodnim novinama", službenom listu Republike Hrvatske.

3. Ovu odluku Ustavni sud Jugoslavije donio je u sastavu : predsjednik
Milovan Buzadžić i suci : Hrvoje Bačić, Božidar Bulatović,
mr. Krste Čalovski, dr. Omer Ibrahimagić, dr. Branislav Ivanović,
Pjeter Kolja, Dimče Kozarov, Veljko Marković, Radko Močivnik,
Dušan Ružić i Milosav Stijović.

U-broj 243/87

Beograd, 11. srpnja 1990.

USTAVNI SUD JUGOSLAVIJE

Predsjednik Ustavnog suda Jugoslavije

**Milovan Buzadžić, v. d.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 11/1991-332